Creative Commons

Creative Commons (de: „schöpferisches Gemeingut, Allmende“) ass eng Gesellschaft, déi am Internet verschidde Standardlizenzkontrakter verëffentlecht, fir mat Hëllef vun hiren Auteuren an hire Wierker, wéi z. B. Texter, Biller, Musek... asw., der Ëffentlechkeet d'Rechter fir se ze benotze kënne ze ginn.

 Rechtermoduler 

Aktuell (Versioun 3.0) gëtt et 6 Lizenzméiglechkeeten, déi ee sech mat de Rechtermoduler selwer zesummebastele kann. Zanter der Versioun 2.0 gëtt d'Méiglechkeet "Domaine public" net méi ugebueden, soudatt d'Basisversioun "CC BY" ass, a jee no Bedarf weider Moduler derbäigesat gi fir sech eng Lizenz nom perséinleche Bedarf op d'Mooss zesummenzesetzen.

 Ikon Ofkierzung Numm vum Modul Kuerzerklärung 20px by Nummnennung (Englesch: Attribution) Den Numm vum Auteur muss genannt ginn. 20px nc Net kommerziell (Non-Commercial) D'Wierk däerf net fir kommerziell Zwecker gebraucht ginn, woumat no EU-Recht och de Verkaf dee grad emol käschtendeckend ass verbuede gëtt. 20px nd Keng Beaarbechtung (No Derivatives) D'Wierk däerf net verännert ginn. 20px sa Weidergab ënner de selwechte Bedingungen (Share Alike) D'Wierk muss no Verännerungen ënner der selwechter Lizenz weidergi ginn.

Beispill: D'Texter vun der Wikipedia sinn ënner der CC BY-SA Lizenz verëffentlecht. Dat heescht also, datt bei d'Basisversioun CC BY nach de Modul SA koum, an d'Texter vu jiddwerengem gebraucht a reproduzéiert gi kënnen, och a verännerter Form, ënner de Konditiounen (1) datt d'Auteuren déi zum Artikel bäigedroen hu genannt ginn (ze gesinn ënner dem Reider "Versioune weisen"), an (2) datt d'Lizenz déi selwecht bleiwe muss an och mat "CC-by-sa/3.0" ugi gëtt. Fir e Wikipedia-Artikel richteg ze zitéiere klappt een am beschte lénks d'Geschirkëscht op a klickt do op "Dës Säit zitéieren".

 Projet cc-lu 

D'Adaptatioun vun der Creative Commons Lizenz un d'lëtzebuergesch Jurisdictioun ass vun der Luxcommons a.s.b.l. de 15. Oktober 2007 lancéiert ginnQuell: Luxcommons CC-lu Launch Event 15.10.. Apaart um Projet ass datt déi lëtzebuergesch Lizenz direkt an der Versioun 3.0 erauskoum.

 Um Spaweck 
 creativecommons.org Creative-Commons-Websäit
 Creative Commons Lëtzebuerg
 Creative Commons Däitschland
 Creative Commons Éisträich
 Creative Commons Schwäiz
 Creative-Commons-Wiki fir Däitschland, Éisträich an d'Schwäiz
 Lizenz-Assistent zur Auswiel fir déi passend Lizenz
 De Projet vu luxcommons.lu

 Um Spaweck 

Kategorie:Organisatiounen
Kategorie:Internet